kardosdrur/scandi-wiki huggingface dataset:
Jesper Jensen (forfatter)

Jesper Jensen (født 6. juni 1931 i København, død 15. november 2009) var en dansk forfatter, der især i sin ungdom var kendt for sine venstreorienterede værker samt som venstrefløjsaktivist, herunder som tilhænger af væbnet kamp i form af guerillakrig mod "velstandssamfundet".

Jesper Jensen bidrog flittigt til den politiske debat med sange og digte, der ofte handlede om den lille mands kamp for social retfærdighed og mod udbytning, undertrykkelse og umyndiggørelse. Derudover skrev Jesper Jensen sange, ofte med politisk indhold, fx som støtte for folkebevægelserne mod EF, krig og atomkraft. Derudover skrev Jesper Jensen en mængde revytekster (bl.a. til revyen Gris på gaflen), og han oversatte både klassiske og moderne digte og skuespil, som f.eks. værker af Goethe og Heinrich Heine. Jesper Jensen var også medforfatter til den Mao-inspirerede udgivelse Den lille røde bog for skoleelever fra 1969.

Han har blandt andet skrevet digtene Kender De det, Mand mand og Altså er jeg. Jesper Jensen skrev også visen Øjet, som Trille sang i fjernsynet i 1970, hvilket førte til, at Justitsministeriet anlagde sag for blasfemi, som dog blev tabt.

Jesper Jensen blev student fra Vestre Borgerdyd i 1949, og han opholdt sig i USA 1949-50, inden han påbegyndte psykologistudiet på Københavns Universitet, hvorfra han blev mag.art. i 1957.

I bogen Tilbageklip, der blev udgivet i 1995, fortæller Jesper Jensen om sit liv.

Kilder

Eksterne henvisninger 
 
 

Sangskrivere fra Danmark
Manuskriptforfattere fra Danmark
Digtere fra Danmark
Politikere fra VS
Dansksprogede forfattere fra Danmark
Studenter fra Københavns Åbne Gymnasium
Egmating

Egmating er en kommune i Landkreis Ebersberg i Regierungsbezirk Oberbayern i den sydtyske delstat Bayern. Den er en del af Verwaltungsgemeinschaft Glonn.

Geografi 
Egmating ligger i Region München.
 
Kommunen består, ud over Egmating af følgende landsbyer og bebyggelser: Orthofen, Neuorthofen, Lindach, Münster og Neumünster.
Harald Grønfeldt

Harald Grønfeldt (18. juli 1881 København-2. februar 1961) var en af Danmarks hurtigste løbere i slutningen af 1800-tallet og ind i begyndelsen af 1900-tallet. Fra år 1900 til 1904 var han altdominerende i Danmark i tikamp og på distancer fra 100 meter til 1 mile. Han vandt 18 danske meterskab. Han var medlem af Freja København.

Harald Grønfeldt stod blandt en række andre noteret som verdens hurtigste med tiden 10,8 på 100-meteren i 1903, hvilket også var verdensrekord tiden blev dog aldrig ratificeret. Han var udtaget til OL i 1904, han arbejdede som bryggeriarbejder og kunne ikke få fri af sin daværende arbejdsgiver. De tre hurtigste til OL i 1904 var alle amerikanere, hvilket muligvis kan have affødt den lidt bitre kommentar som Ole Skjerk citerer Grønfeldt for i Kampen om Medailler:

"Ganske vist afviste den tidligere eliteløber Harald Grønfeldt i bogen de omfattende trænings- og diætregler, som amerikanske atletiktrænere havde udviklet, med den begrundelse, at de kun passede til idrætsudøvere, som havde hele dagen til deres rådighed. Her i landet gaar det ikke an at opstille en bestemt Tidsinddeling med Hensyn til Maaltider, Hvile el. lign. under Træningen".

Idrætsudøvelse skulle i Danmark ifølge Grønfeldt ikke påvirke dagligdagens struktur.

Danske mesterskaber 
  1905 Tikamp
  1904 100 meter 11.4
  1904 1 mile 4:48.6
  1904 ¼ mile 55.2
  1904 ½ mile 2:10.2
  1904 Tikamp
  1903 100 meter 10.8
  1903 1 mile 5:05.5
  1903 ¼ mile 54.6
  1903 ½ mile 2:12.2
  1903 Tikamp
  1902 1 mile 5:08.4
  1902 ¼ mile 57.0
  1902 ½ mile 2:09.4
  1902 Tikamp
  1901 ¼ mile 53.2
  1901 ½ mile 2:09.6
  1901 100 meter 12.0
  1900 150 meter 18.2

Personlig rekord 
 100 meter: 10,8 5 juli 1903 Aarhus

Kilder og henvisninger 
 Athletics at the 1904 Summer Olympics - Men's 100 metres
 Track and Field Statistics – Harald Grønfeldt
 Harald Grønfeldt Danske Mesterskaber 
 Fjenden Hedder Medailler (pdf) 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 Nummer 18 på DR's Top 30 over Danmarks største atletikudøvere

Mangekæmpere fra Danmark
Atleter fra Freja København
Personer fra København
Mellemdistanceløbere fra Danmark
Sprintere fra Danmark
Emmering (Landkreis Ebersberg)

Emmering er en kommune i Landkreis Ebersberg i Regierungsbezirk Oberbayern i den tyske delstat Bayern. Den er en del af Verwaltungsgemeinschaft Aßling.

Geografi 
Emmering ligger i Region München.

Historie 
Emmering hørte til Rentamt München og til  Landgericht Schwaben i Kurfyrstedømmet Bayern. Den nuværende kommune blev dannet i 1818 .
Jan Smith

Jan Finn Smith (19. august 1942–21. marts 1984) var en dansk læge (kandidat 1973 fra Odense) og kemiingeniør. Han var af Simon Spies udset til at overtage for Spies-koncernen.

Han blev livlæge og ven med Simon Spies, men det lykkedes ikke for ham at få Spies til at drikke mindre champagne (Dom Pérignon) eller eksperimentere mindre med lattergas. Han tillagde sig samme vaner og var således også ofte påvirket.

Senere fik Jan Smith konstateret mavekræft og begik selvmord ved at skyde sig selv på Hotel Mercur i åbningstiden.

Jan Smith fik også en datter sammen med Karin Heilesen. Hun dannede par med Simon Spies i nogle år. Jan Smith fik også en søn.

Kilder 

Læger fra Danmark
Forstinning

Forstinning er en kommune i Landkreis Ebersberg i Regierungsbezirk Oberbayern i den tyske delstat Bayern.

Geografi 
Forstinning ligger i Region München i den nordlige del af landkreisen, og ved den nordlige kant af Ebersberger Forst. Følgende kommuner og områder grænser op til kommunen (med uret): i Landkreis Ebersberg er det Hohenlinden, Ebersberger Forst (ubeboet kommunefri område), Anzing og Markt Schwaben; i Landkreis Erding ligger Ottenhofen, Pastetten og Forstern.

Der er følgende landsbyer og bebyggelser i kommunen : Forstinning, Aich, Aitersteinering, Berg, Köckmühle, Kressiermühle, Moos, Neupullach, Niederried, Salzburg, Schußmühle, Schwaberwegen, Sempt, Siegstätt, Steffelmühle, Wagmühle, Wind og Wolfmühle.

 14. juli 1894 blev Forstinning ramt af en tornado der medførte store skader.

 Komponisten Carl Maria von Weber boede en tid i Moos ved Forstinning.

Eksterne henvisninger 

 Tornado beskadigerForstinning 
 Byens 1.200 års fejring
Karl-Liebknecht-Strasse

Karl-Liebknecht-Straße er en centralt beliggende gade i det østlige Berlin. Gaden strækker sig over 1,5 km. og er en fortsættelse Unter den Linden i sydvest, over Alexanderplatz til den fortsætter i Prenzlauer Allee i nordøst. Gaden er opkaldt efter kommunisten Karl Liebknecht.

Karl-Liebknecht-Strasses historie går tilbage til 1889, men størstedelen af husene langs den er opført i 1960'erne, hvor Østberlin blev genopbygget som hovedstad for DDR.

Gader i Berlin
Mikkel og Guldkortet

Mikkel og Guldkortet er en dansk tv-julekalender og var TV 2's tv-julekalender for 2008. Julekalenderen er en blanding af eventyr og socialrealisme, idet et af temaerne for kalenderen er, at familien skal spare, hvilket har fået diverse aviser til at pege på dens link til finanskrisen.

Handling

Den handler om drengen Mikkel, der drømmer om at vælte sig i gigantiske julegaver. Men på grund af et optimistisk huskøb er familien hårdt spændt for, og der er udsigt til en sparejul med beskedne gaver. Det ændrer sig, da Mikkel redder julenissen Goddreng, der som tak er nødt til at følge den gamle nissetro og opfylde Mikkels højeste ønske, at kunne købe alt, hvad han ønsker sig.  

Nisserne opfylder Mikkels ønske, og snart er han, ved hjælp af sit guldkort, den rigeste i landet. Det ser alligevel ud til, at familien kan beholde huset, og få en god jul. Men Mikkel er ikke den eneste, der drømmer om uendelige rigdomme. To butiksekspedienter ved navn Anders og Thomas opdager Mikkels mystiske kort. De kunne også tænke sig, at være lige så rige som Mikkel, og da de ligeledes redder en nisse fra at dø, ser det sort ud for Mikkel og hans familie, da det nu er Anders og Thomas, der ejer kortet. 

Men situationen ændrer sig drastisk, da endnu en nisse bliver reddet, denne gang af Mikkels lillesøster, Marie. Hun redder den halvdøve nisse, Høvlebænk, som kommer til, at høre hendes ønske forkert. I stedet for, at ingen skal have et guldkort, hører han forkert, og tror nu, at hun mener, alle skal have et guldkort. Det sender verden ud en global krise, da alle i hele verden pludselig har et guldkort. Høvlebænk bliver også dødeligt syg, at han er kommet til, at opfylde et forkert ønske. Mikkel og nisserne bliver nødt til at redde verden, høvle og trylle alle guldkortene væk igen, men da der ikke er mere tryllepulver tilbage, må de tage til Nisseland, for at få mere tryllepulver og gøre Høvlebænk rask.  

Det ender med, at alle guldkortene forsvinder, og verden bliver normal igen. Høvlebænk bliver rask, Mikkels familie får en hyggelig jul og Mikkel selv får sit inderste ønske opfyldt juleaften: han bliver kærester med klassekammeraten Frederikke.

Medvirkende

Manuskript og instruktion
Den nye julekalender er skrevet af Nikolaj Scherfig og Bo Hr. Hansen, mens Christian E. Christiansen, der instruerede  ungdomsfilm-succesen Råzone, står for instruktionen.

Kontroverser 
Julekalenderen skulle have været vist på TV 2 i 2007, men TV 2 valgte at fjerne julekalenderen det år, fordi skuespilleren, der spillede Adam, blev idømt en fængselsstraf for en sexualforbrydelse begået på et diskotekstoilet. TV 2 klippede skuespilleren ud af julekalenderen og fik scenerne genindspillet med Erdinc Ajredinovski. Julekalenderen blev sendt året efter, altså i 2008. Det kostede TV 2 ca. 10 millioner kroner at genindspille de 52 berørte scener.

Referencer

Eksterne henvisninger 
 

Børneserier fra Danmark
TV2 familie-julekalendere
Julekalendere
Danske tv-serier fra 2000'erne
Platz des 18. März

Platz des 18. März er en central plads i Berlin, Tyskland. Pladsen er beliggende på vestsiden af Brandenburger Tor for enden af Straße des 17. Juni, og er en pendant til Pariser Platz, der ligger på østsiden af Brandenburger Tor.

Navnet refererer til datoen 18. marts, hvor Martsrevolutionen fandt sted i 1848 og hvor de første frie valg til DDR's parlament, Volkskammer, blev afholdt i 1990. Ved valget sluttede et stort flertal sig til en tysk genforening.

Fra 1700-tallet og frem til 1934 bar pladsen navnet Platz vor dem Brandenburger Tor, fra 1934 Hindenburgplatz efter præsident Paul von Hindenburg, der døde samme år. I 1958 fik pladsen atter navnet Platz vor dem Brandenburger Tor. Bydelsrådet i bydelen Mitte besluttede i 1997, at pladsen skulle omdøbes til Platz des 18. März 1848, men beslutningen mødte modstand hos Berlins senat under senator for byggeri Jürgen Kleemann (CDU). Forbundsdagens præsident foreslog navnet Platz des 18. März som et kompromis, hvormed pladsen både refererede til 1848-revolutionen og begyndelsen på genforeningen i 1990. Pladsen fik officielt dette navn 15. juni 2000.

Gader i Berlin
Mehringplatz

Mehringplatz er en rund plads i Friedrichstadt i den nordvestlige del af området Kreuzberg i Berlin, Tyskland. Pladsen er beliggende ca. 2 km. syd for Unter den Linden, i den sydlige ende af Friedrichstrasse. Den har navn efter Franz Mehring. 

Pladsen blev anlagt i barok stil i 1730 sammen med to andre pladser i forbindelse med udvidelsen af byen. Oprindeligt hed pladsen Rondell, hvilket refererer til dens form, men i 1815 fik den navnet Belle-Alliance-Platz. Belle Alliance var i samtidens Tyskland et populært synonym for Slaget ved Waterloo. I 1947 fik den sit nuværende navn. 

Mehringplatz domineres af en brønd med en fredssøjle, opført i 1843 midt på pladsen. Under 2. verdenskrig blev pladsen totalt ødelagt, men er siden genopbygget. I dag er der et karakteristisk boligbyggeri på pladsen. Pladsen rummer desuden installationen Pfad der Visionäre, der blev indviet i 2006 – tre rækker med kvadrater, der hver er en kvm. store, og som rummer citater af betydningsfulde europæere; Danmark repræsenteres af Karen Blixen. Et udvalg har valgt citaterne i samarbejde med landenes ambassader. Siden maj 2008 har kvadraterne været oplyst nedefra. 

Pladsen er spærret for gennemkørende trafik.

Gader i Berlin
John-F.-Kennedy-Platz

John-F.-Kennedy-Platz er en plads i bydelen Schöneberg i Berlin, Tyskland. Pladsen er beliggende foran Rathaus Schöneberg, der var Vestberlins rådhus under Den Kolde Krig. Den har navn efter USA's daværende præsident John F. Kennedy, der i 1963 holdt sin senere så berømte Ich bin ein Berliner-tale på pladsen.

Pladsen fik sit navn efter John F. Kennedy blev myrdet i 1963. Tidligere hed den Rudolph-Wilde-Platz, opkaldt efter en tidligere borgmester i den dengang selvstændige by Schöneberg. Rudolph-Wilde-Park, der ligger lige ved rådhuset, er tillige opkaldt efter Rudolph Wilde.

Teksten på mindetavlen 
John F. Kennedy, 35. Präsident der Vereinigten Staaten von Amerika sprach in der Mittagsstunde des 26. Juni 1963 an dieser Stätte zu den Bürgern Berlins. Hier versammelten sich in der Nacht des 22. November 1963 die Berliner zur Totenklage für den ermordeten Staatsmann. In Dank und Ehrfurcht enthüllten sie am 26. Juni 1964 ihrem großen Freunde zum Gedächtnis diese Tafel.Miteinander werden wir unsere Erde retten oder miteinander in den Flammen ihres Brandes umkommen aber retten können und retten müssen wir sie und damit werden wir uns den ewigen Dank der Menschheit verdienen und als Friedensstifter den ewigen Segen Gottes (John F. Kennedy in seinem Appell an die Völker 25. September 1961)

Gader i Berlin
Energi Nord

Energi Nord var et dansk elselskab, der forsynede ca. 220.000 kunder i Himmerland, Vendsyssel og Aalborg med el. 

Selskabet blev dannet i 2001 som et handels- og operatørselskab for selskaberne ENV i Hjørring, ESV i Nørresundby og HEF i Aalborg. 

Energi Nord blev i 2016 i forbindelse med en fusion til Eniig Energi, der siden hen er indgået i en ny fusion og nu er en del af koncernen Norlys.

Eksterne henvisninger 
 Energi Nords hjemmeside 

Elselskaber i Danmark
Etableret i 2001
Fredericia Messecenter

MESSE C - tidligere Fredericia Messecenter og Dronning Margrethe Hallerne, er et messe-, event- og konferencecenter beliggende i Fredericia. Det er Danmarks tredjestørste messecenter, kun overgået af Bella Center og Messecenter Herning.

Messecentret blev indviet på Vestre Ringvej 101 i Fredericia i 1976 og bar dengang kun navnet Dronning Margrethe Hallen. I dag råder centret over 33.000 m², hvoraf de 16.000 m² udgøres af én hal, der er Danmarks største. Derudover er der tre mindre haller, en hovedbygning, et konferencecenter samt udendørs udstillingsarealer.

MESSE C huser hvert år mange events, fagmesser, udstillinger og konferencer.

Eksterne henvisninger 

 MESSE C's hjemmeside 

Messecenter
Messe- og kongrescentre
By- og Boligministeriet

By- og Boligministeriet var et dansk ministerium, der eksisterende fra 1947 til 2001; dog var det lagt sammen med Arbejdsministeriet 1949–1950 og med Indenrigsministeriet 1950–1955. Ministeriet hed frem til 1997 blot Boligministeriet. Ministeriet blev nedlagt som følge af ændringer i ressortfordelingen ved VK-regeringens tiltræden 27. november 2001.

By- og Boligministeriet varetog opgaver indenfor boligpolitik (boligstøtte, regler for almennyttigt byggeri, boliganvisning m.v.) byfornyelsesprojekter (bl.a. kvarterløft) m.v., ligesom ministeriet havde opgaver som statens ejendomme og slotte under sig (Slots- og Ejendomsstyrelsen, nu Styrelsen for Slotte & Kulturejendomme), kartografi (Kort- og Matrikelstyrelsen) samt visse planlægningsopgaver. Frem til 1973 havde ministeriet desuden opgaver indenfor byplanlægning, men det område blev flyttet til Miljøministeriet. Statens Byggeforskningsinstitut hørte desuden under ministeriet.

Efter ministeriets nedlæggelse hører by- og boligpolitikken under Erhvervs- og Økonomiministeriet, mens enkelte områder blev overført til Socialministeriet (siden 2007 Velfærdsministeriet). By- og Boligministeriets sidste minister var Lotte Bundsgaard (S).

Se også 
 Danske boligministre

Danske ministerier
Boligpolitik
Boligministerier
Gossip Girl (bogserie)

Gossip Girl er en serie af ungdomsromaner, der er skrevet af Cecily von Ziegesar.

Serien er også blevet lavet som tv-serie og har kørt på The CW.

Eksterne henvisninger 
 Officiel hjemmeside

Ungdomsromaner
Romanserier
Filtbladet kongelys

 
Filtbladet kongelys (Verbascum thapsus) er en op til 1,5 meter høj urt, der i Danmark vokser eksempelvis på strandoverdrev og i grusgrave. Den ligner uldbladet kongelys, men bladenes filt er grå (ikke gullighvid) og blomsterne har en krone, der højst er 2,5 cm bred. Den er også kaldt Filtet kongelys.

Beskrivelse 
Filtbladet kongelys er en toårig plante med en opret vækst. Det første år danner planten kun en grundstillet bladroset. Fra og med andet år skyder en stiv og kraftig stængel til vejrs med skruestillede blade og en endestillet blomstestand. Bladene (både de grundstillede og stængelbladene) er ægformede til elliptiske med nedløbende stilke, som giver stænglen et vinget udseende. Bladranden er rundtakket og begge sider af bladet er tæt gråfiltede.

Blomstringen sker i juli-august, hvor de gule blomster sidder samlet i et aks, som dækker den yderste halvdel af skuddet. Blomsterne er 5-tallige og svagt uregelmæssige med 3 hvidhårede, korte støvdragere og 2 lange, næsten hårløse. Frugterne er kapsler med mange bittesmå frø.

Rodnettet består af en kraftig og dybtgående pælerod med mange kraftige siderødder.

Højde x bredde og årlig tilvækst: 1,50 x 0,35 m (150 x 35 cm/år).

Voksested 

Filtbladet kongelys findes naturligt udbredt over et stort område mellem de Kanariske øer og det vestlige Kina og fra Middelhavet og op til Skandinavien og Sibirien. Den er naturaliseret i Nordamerika, hvor nybyggerne indførte den som lægeplante, og i Japan, Australien, New Zealand og Sydamerika. Den foretrækker lysåbne, gerne helt nøgne flader uden konkurrence fra andre planter, og den vokser bedst på rå og gruset jord.

I Danmark findes den hist og her i Østdanmark på strandoverdrev og skrænter, grusgrave og udyrket jord.

Ved Gudhem klosterruin i Västergötland i Sverige findes den sammen med bl.a. alm. akeleje, sæbeurt, alm. torskemund, voldtimian, gråbynke, gul snerre, martsviol, prikbladet perikon, ru kulsukker og svaleurt.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  

Toårige urter
Kongelys
I Don't Want to Be

"I Don't Want to Be" er en sang af Gavin DeGraw. Den udkom i 2003 sammen med hans debut album Chariot. Den blevet udgivet på en single i Australien i 2004 og i UK i 2005. 

Sange fra 2005
Elizabeth "Ellie" Harp

Elizabeth Harp er en fiktiv person fra tv-serien One Tree Hill. Hun spilles af skuespillerinden Sheryl Lee.

Personer i One Tree Hill
Bambi 2

Bambi 2 er en tegnefilm fra 2006 og efterfølgeren til Walt Disney-filmen Bambi fra 1942. Historien er skrevet af Alicia Kirk og Ben Gluck og filmen er den efterfølger, der er kommet længst tid efter originaludgavens premiere, nemlig 64 år.

Handling 

Det handler om den lille hjort Bambi, som har mistet sin moder. Nu må den store konge, hans far, tage sig af ham, men han mener ikke, at det er kongens job at tage sig af ungerne. Bambi har meget at lære og kongen begynder at få følelser for sin søn og finder ud af, at han faktisk kan lære noget af sin søn. Han opdager, at han holder meget mere af sin søn end han troede. Bambi møder også nye dyr, bl.a. Ronno, som mobber Bambi. Bambi begynder senere hen på sommeren, at få forårsforelskelser for Feline.

Medvirkende

Eksterne henvisninger 
 

Animationsfilm fra USA
Amerikanske film fra 2006
Disney tegnefilm
Karen Mukupa

Karen Mukupa alias Miss Mukupa (født Karen Mukupa Thurøe Rasmussen i 1973 i Zambia) er sanger, musiker, komponist, forfatter og studievært. Karen startede med at lave musik med Natasja Saad i gruppen No Name Requested. De nåede at udgive to singler. I december 2022 vendte Karen tilbage til musikscenen, da hun udgav første single; Fi den er erfaren, fra hendes kommende album Bonobo.

Tidlige liv og karriere 
Karen Mukupa er født i 1973 i Zambia, men er primært vokset op i Tanzania, hvor hun boede indtil hun flyttede til Danmark som 15-årig.

Karen Mukupa er kendt som bl.a. værtinde på børne-madprogrammet Kidchen på TV 2 og fra sine mange musikalbums. Derudover har hun arbejdet som tolk i swahili, skrevet klummer for Metroxpress, udgivet to børnebøger med bl.a. prinsessehistorier fra forskellige steder i verden, og sunget duet med Kid Creole og flere danske kunstnere. 

I starten af 1990'erne startede Karen Mukupa sin musikalske karriere i det danske højt respekterede hip hop/reggae fænomen No Name Requested. Duoen bestod af Danmarks reggaedronning Natasja og Mukupa selv. No Name Requested huskes stadig som et fænomen der revolutionerede dansk hip hop og reggae.

Karen Mukupa er meget involveret i socialt arbejde bl.a. for Amnesty og Danida.

Karen Mukupa er mentor for Urban Grrls.

I 2023 blev hun vært på programmet Klub Mukupa, der sendes på P8 Jazz.

Privatliv 
Privat er Karen Mukupa sammen med Tv-kokken Nikolaj Kirk.

Discografi 
 Mukupas Law (2000)
 2nd Base (2002)
 Dreamer (2009)

Singler 
No Name Requested
 Colours of my mind (1992)
 Come ina de dance (1994)
Karen Mukupa
 Til banken (2020) feat Natasja, Tessa, Karen Mukupa
 Fi den er erfaren (Udgivet 11.11.2022)
 ÆGTE feat. SkyggeSiden (Udgivet 27.01.2023)
 Hvid Pige (Udgivet 24.03.2023)

Referencer

Eksterne henvisninger 
 
 

Sangere fra Danmark
Komponister fra Danmark
Børnebogsforfattere fra Danmark
Studieværter fra Danmark
Musikere fra Danmark
Dansksprogede forfattere fra Danmark
Jesusbogstaver

Jesusbogstaver er typograf-slang for de allerstørste bogstaver, der kan trykkes i en avis. De er reserveret til de allerstørste begivenheder, som fx Jesu genkomst. De blev fx brugt i forbindelse med Folkeafstemningen om Danmarks optagelse i EF i 1972, hvor en avis havde ordet "JA" til at fylde hele forsiden, mens en anden avis tilsvarende havde ordet "NEJ".

Referencer 

Typografi
Bullmastiff

En Bullmastiff er en muskuløs vagthund. Det siges at den i sin tid var en krydsning mellem 60% Engelsk Mastiff og 40% Old English Bulldog (uddød race), som sidenhen er blevet intenst stambogsført gennem mange år.

Racen er registreret i FCI, og har en specialklub i Danmark, ved navn Dansk Bullmastiff Klub. Klubben blev stiftet den 1. januar 1996.

Størrelsesmæssigt ligger hannerne (Efter FCI-racestandart) på 49.9-59 kg men kan veje mere, og en skulderhøjde på 63,5 – 68,5cm.
Tæverne bør have en vægt mellem 45-49.9 kg, og en skulderhøjde på 61-66cm.

Hunden bør af helhedsindtryk virke kraftig af bygning, harmonisk, og bør udstråle styrke uden at virke klodset. Af humør er bullmastiffen generelt en glad, stolt og humørfyldt hund.

De accepterede farver indenfor racen er: Alle nuancer af brindle, fawn eller rød. Små brystpletter er tilladt, men deciderede hvide aftegn er uønsket. Ydermere skal racen have en maske, hvilket vil sige en markant mørkere farve i ansigt og ører. Masken er med til at give hunden udtryk.

   Temperament 
En Bullmastiff er loyal, vagtsom, kraftfuld, selvsikker, modig, kærlig, Trofast, Hengiven, Rolig, Beskyttende, godmodig, reserveret, Føjelig, Frygtløs, Træningsegnet, Intelligent, Territorial, Glad, Lydig, Stolt og Viljestærk

Eksterne henvisninger

 Dansk Bullmastiff Klub

Hunderacer fra England
Molosser
Shawn Crawford

Shawn Crawford (født 14. januar 1978 i Van Wyck, South Carolina, USA) er en amerikansk atletikudøver (sprinter), der vandt guld på mændenes 200 meter ved OL i Athen 2004, og sølv på samme distance ved OL i Beijing 2008. Ved VM i Edmonton i 2001 vandt han bronze.

Crawford var desuden en del af det amerikanske stafethold, der vandt sølv i 4 x 100 meter'en ved OL i Athen 2004.

Eksterne henvisninger 

 

Sprintere fra USA
Personer fra South Carolina